ตั๋วบีอีสูญพันธุ์ "แบงก์เกียรตินาคิน"หยุดออกปีนี้
ตั๋วบีอีสูญพันธุ์ "แบงก์เกียรตินาคิน" ยันปีนี้หยุดออกบีอี ผลจากพ.ร.ก.ใช้หนี้กองทุนฟื้นฟู
24 ม.ค. 2555

ตั๋วบีอีสูญพันธุ์ "แบงก์เกียรตินาคิน" ยันปีนี้หยุดออกบีอี ผลจากพ.ร.ก.ใช้หนี้กองทุนฟื้นฟู
นายธวัชไชย สุทธิกิจพิศาล ประธานเจ้าหน้าหน้าที่บริหารและกรรมการผู้จัดการใหญ่ ธนาคารเกียรตินาคิน กล่าวว่า ปีนี้คงไม่เห็นธนาคารออกตั๋วบีอี และตั๋วบีอีก็คงทยอยหมดไปจากตลาด เป็นผลจากการที่รัฐบาลจะเรียกเก็บเงินนำส่งตั๋วบีอีเหมือนเงินฝาก เพื่อนำเงินใช้หนี้กองทุนเพื่อการฟื้นฟูและพัฒนาระบบสถาบันการเงิน
ปัจจุบันธนาคารมีตั๋วบีอีคงค้าง 6.7 หมื่นล้านบาท และเงินฝากคงค้าง 6.9 หมื่นล้านบาท สัดส่วนบีอีจึงเป็นครึ่งหนึ่งของเงินฝาก ขณะที่การจ่ายดอกเบี้ยบีอีของธนาคารสูงกว่าดอกเบี้ยเงินฝาก 0.25% ส่วนใหญ่เป็นตั๋วบีอีอายุ 3-6 เดือน เป็นกลุ่มลูกค้าทั่วไป